CELEX: 62019TN0313
Language: lt
Date: 2019-05-22 00:00:00
Title: Byla T-313/19: 2019 m. gegužės 22 d. pareikštas ieškinys byloje Taghani/Komisija

2019 7 22   
            
            
               LT
            
            
               Europos Sąjungos oficialusis leidinys
            
            
               C 246/34
            
         
      2019 m. gegužės 22 d. pareikštas ieškinys byloje Taghani/Komisija
      (Byla T-313/19)
      (2019/C 246/36)
      Proceso kalba: prancūzų
      
         Šalys
      
      
         Ieškovas: Jamal Taghani (Briuselis, Belgija), atstovaujamas advokatų A. Champetier ir S. Rodrigues
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu,
               
            
                  —
               
               
                  panaikinti ginčijamus sprendimus,
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį, kuriuo prašoma panaikinti, pirma, 2018 m. liepos 23 d. EPSO sprendimą atmesti ieškovo prašymą atlyginti žalą, pateiktą dėl jo dalyvavimo konkurse EPSO/AST/111/10, ir, antra, jei prireiktų, 2019 m. vasario 14 d. sprendimą atmesti jo skundą, ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad buvo pažeista SESV 340 straipsnio antra pastraipa ir buvo padarytos akivaizdžios vertinimo klaidos, atsakovei nagrinėjant tris sąlygas, kurios turi būti įvykdytos, kad kiltų Sąjungos deliktinė atsakomybė.
               
            
                  2.
               
               
                  Antrasis ieškinio pagrindas grindžiamas tuo, kad buvo pažiestas gero administravimo principas, rūpestingumo pareiga ir iš jos kylanti pareiga motyvuoti, nes atsakovė ginčijamuose sprendimuose nepateikė nuomonės dėl skunde nurodytų argumentų, susijusių su dviem sąlygomis, kurios turi būti įvykdytos, kad kiltų Sąjungos deliktinė atsakomybė, t. y. kaltės ir priežastinio ryšio buvimas.